1.1.

Informațiile din fișa de produs a instalației pentru încălzirea apei trebuie furnizate în ordinea indicată în continuare și trebuie să figureze în broșura produsului sau în alte documente furnizate împreună cu produsul: (a) denumirea sau marca comercială a furnizorului; (b) identificatorul de model al furnizorului; (c) profilul de sarcină declarat, exprimat prin litera și utilizarea tipică corespunzătoare în conformitate cu tabelul 3 din anexa VII; (d) clasa de randament energetic aferent încălzirii apei a modelului, determinată în conformitate cu punctul 1 din anexa II, astfel: pentru instalațiile solare pentru încălzirea apei și pentru instalațiile cu pompă de căldură pentru încălzirea apei, în condiții climatice medii; (e) randamentul energetic aferent încălzirii apei, exprimat în %, cu rotunjire la cel mai apropiat număr întreg și calculat în conformitate cu punctul 3 din anexa VIII, astfel: pentru instalațiile solare pentru încălzirea apei și pentru instalațiile cu pompă de căldură pentru încălzirea apei, în condiții climatice medii; (f) consumul anual de energie electrică, exprimat în kWh, în termeni de energie finală, și/sau consumul anual de combustibil, exprimat în GJ, în termeni de PCS, cu rotunjire la cel mai apropiat număr întreg și calculate în conformitate cu punctul 4 din anexa VIII, astfel: pentru instalațiile solare pentru încălzirea apei și pentru instalațiile cu pompă de căldură pentru încălzirea apei, în condiții climatice medii; (g) dacă este cazul, alte profiluri de sarcină pentru care poate fi utilizată instalația pentru încălzirea apei, precum și randamentul energetic aferent încălzirii apei corespunzătoare și consumul anual de energie electrică aferent, în conformitate cu literele (e) și (f); (h) setările pentru temperatură ale termostatului instalației pentru încălzirea apei, așa cum este introdusă pe piață de către furnizor; (i) nivelul de putere acustică LWA , în interior, exprimat în dB, cu rotunjire la cel mai apropiat număr întreg (pentru instalațiile cu pompă de căldură pentru încălzirea apei, dacă este cazul); (j) dacă este cazul, o mențiune referitoare la faptul că instalația pentru încălzirea apei poate funcționa numai în afara orelor de vârf; (k) eventualele precauții specifice care trebuie luate la asamblarea, instalarea sau întreținerea instalației pentru încălzirea apei; (l) dacă valoarea smart este declarată ca fiind „1”, o mențiune referitoare la faptul că informațiile privind randamentul energetic aferent încălzirii apei, consumul anual de energie electrică și de combustibil, după caz, se referă exclusiv la setările de control inteligent activate; în plus, pentru instalațiile solare pentru încălzirea apei și instalațiile cu pompă de căldură pentru încălzirea apei: (m) randamentul energetic aferent încălzirii apei, exprimat în %, în condiții climatice mai reci sau mai calde, cu rotunjire la cel mai apropiat număr întreg și calculat în conformitate cu punctul 3 din anexa VIII; (n) consumul anual de energie electrică, exprimat în kWh, în termeni de energie finală și/sau consumul anual de combustibil, exprimat în GJ, în termeni de PCS, în condiții climatice mai reci sau mai calde, cu rotunjire la cel mai apropiat număr întreg și calculate în conformitate cu punctul 4 din anexa VIII; în plus, pentru instalațiile solare pentru încălzirea apei: (o) zona de deschidere a colectorului, exprimată în m2, cu două zecimale; (p) randamentul optic, cu trei zecimale; (q) coeficientul de gradul întâi, exprimat în W/(m2 K), cu două zecimale; (r) coeficientul de gradul al doilea, exprimat în W/(m2 K2), cu trei zecimale; (s) modificatorul unghiului de incidență, cu două zecimale; (t) capacitatea rezervorului, exprimată în litri, cu rotunjire la cel mai apropiat număr întreg; (u) consumul de energie electrică al pompei, exprimat în W, cu rotunjire la cel mai apropiat număr întreg; (v) consumul de energie electrică în standby,exprimat în W, cu două zecimale; în plus, pentru instalațiile cu pompă de căldură pentru încălzirea apei: (w) nivelul de putere acustică LWA , în exterior, exprimat în dB, cu rotunjire la cel mai apropiat număr întreg.